stanford-oval/wikipedia huggingface dataset:
Tee
Aiheesta muualla > Teelaadut, teen valmistaminen

Ten Ren Tea's guide to tea fermentation (englanniksi) tenren.com)
Puer, a Post-fermented Tea (englanniksi) (teaguardian.com)
Maistuuko tee pahalta? Tästä se johtuu (5.2.2015) (Arkistoitu – Internet Archive) (vantaanuutiset.fi)
Most Britons do not know how to make a cup of tea, say scientists (17.3.2015) (englanniksi) (telegraph.co.uk)
Aiheesta muualla > Koostumus, terveysvaikutukset

Positiivisiin vaikutuksiin keskittyviä: Katri Kallionpää: Teetä kannattaa juoda viisi kupillista päivässä, sanoo hollantilaissuositus – lapsille teetä suositellaan lounasjuomaksi Helsingin Sanomat. 10.11.2015. Arkistoitu 12.11.2015. Viitattu 10.11.2015., Senay Boztas & Camilla Turner: Drink five cups of tea a day, Dutch health council says The Telegraph, telegraph.co.uk. 9.11.2015. Viitattu 10.11.2015. (englanniksi) Gargi Sen and Biswajit Bera: Mini Review. Black tea as a part of daily diet: A boon for healthy living (International Journal of Tea Science, Vol. 9(2–3) 2013), Black tea and health (ei täsmällisiä viitteitä väitteille), Cup of Black Tea – Good for Health (esite lähdeluetteloineen, pdf), Tea – Promoting Healthy Living (pdf) (englanniksi) (teaboard.gov.in)
Viitteitä mahd. haittavaikutuksista: Tea and Prostrate cancer (englanniksi) (teaboard.gov.in)
Japanilainen vihreä tee (ei riippumaton lähde): World Green Tea Association: For your health (Arkistoitu – Internet Archive) (englanniksi) (o-cha.net)
Aiheesta muualla > Teeharrastus, teehuoneet

Mariage Frères – kuuluisa teehuone Pariisissa (mariagefreres.com)
Teen ystävät ry
| n k Teen tuotemerkit |
| --- | --- |
Tunnettuja valmistajia:  Lipton  Twinings  Forsman  Nordqvist  Clipper tea 
Suosittuja sekoituksia:  Keisarin Malja  Keisarin Morsian 
 Katso myös: Tee  Luettelo teen valmistajista 
Eri teelaadut käyvät läpi erilaisia valmistusvaiheita. Valmistusvaiheet kaaviona (englanniksi).
Tärkeimmät teen tuottajamaat vuosina 2022 FAO:n tilastojen mukaan.
Suurimmat teen tuottajamaat vuosina 2012–2013. Kuvassa on esitetty 17 suurimman tuottajamaan keskimääräinen teetuotanto FAO:n tilastojen mukaan. (englanniksi)
Teehuutokauppaa Kenian Mombasassa (2012).
HC Sierre

| HC Sierre |
| --- | --- |

Perustettu:  1933
Kaupunki:  Sierre, Sveitsi
Kotiareena:  Graben
– kapasiteetti:  4 358
Sarjataso:  Swiss League
Värit:           
Toimitusjohtaja:   Chris McSorley
Puheenjohtaja:   Alain Bonnet
Päävalmentaja:   Dany Gélinas
Infobox OKVirheellinen NIMI-arvo: 
HC Sierre (virallisesti HC Sierre-Anniviers) on sveitsiläinen jääkiekkojoukkue Sierrestä. Joukkue pelaa maan toiseksi korkeimmalla sarjatasolla Swiss Leaguessa.
Joukkueessa on ollut suomalaisia valmentajia, Juhani Tamminen kolmena kautena vuosina 1988–1991 ja Heikki Leime kahtena kautena vuosina 2006–2008. HC Sierren suomalaisia pelaajia ovat olleet Jali Wahlsten (1988–1989), Teemu Aalto (2005–2006), Pasi Saarela (2005–2006), Tomi Pöllänen (2006–2007) ja Dennis Saikkonen (2011–2012).
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 30 |  | Remo Giovannini | L | 2028 | Davos, Sveitsi |  |
| 31 |  | Thibault Fatton | L | Laina | La Chaux-de-Fonds, Sveitsi |  |
| 34 |  | Noah In-Albon | R | 2025 |  |  |
| 83 |  | Edoardo Berti | L | 2025 | Aosta, Italia |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 7 |  | Eliott Meyrat | L | 2025 |  |  |
| 15 |  | Giacomo Casserini | L | 2026 | Locarno, Sveitsi |  |
| 16 |  | Loic Vouardoux | R | 2025 | Anniviers, Sveitsi |  |
| 24 |  | David Burri | R | 2025 | Wellington, Florida, Yhdysvallat |  |
| 44 |  | Nicolas Dozin | R | 2025 | Lausanne, Sveitsi |  |
| 49 |  | Maxime Montandon (C) | R | 2025 | Bern, Sveitsi |  |
| 55 |  | Michael Pastori | L | 2025 |  |  |
| 56 |  | Arnaud Clavien | R | 2025 |  |  |
| 61 |  | Ryan Mazzola | L | 2025 | Mendrisio, Sveitsi |  |
| 74 |  | Sami El Assaoui | R | 2025 | Sion, Sveitsi |  |
| 77 |  | Arnaud Currit | L | 2025 |  |  |
| 79 |  | Sacha Berthoud |  | 2028 |  |  |
| 86 |  | Matthew Kellenberger | R | Laina | Toronto, Ontario, Kanada |  |
| 91 |  | Yonas Berthoud (A) | L | 2027 |  |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 9 |  | Mathieu Vouillamoz | L | VLH | 2027 | Isérables, Sveitsi |
| 11 |  | Lukáš Lhoták | L | KH / OLH | 2026 | Praha, Tšekki |
| 12 |  | Samuel Asselin | L | KH / VLH | 2026 | Repentigny, Québec, Kanada |
| 23 |  | Jordann Bougro | R | KH / OLH | 2027 | Nizza, Ranska |
| 36 |  | Arnaud Riat | R | OLH | 2025 | Geneve, Sveitsi |
| 54 |  | Damien Prevate | L | H | 2025 |  |
| 58 |  | Brett Neumann | R | KH | 2025 | Toronto, Ontario, Kanada |
| 64 |  | Ashton Stockie | L | KH | 2025 | Stratford, Ontario, Kanada |
| 65 |  | Julien Rod | L | LH | Laina | Fribourg, Sveitsi |
| 67 |  | Samuel Houde | L | KH | 2026 | Blainville, Québec, Kanada |
| 69 |  | Guillaume Maillard | L | KH / OLH |  | Lausanne, Sveitsi |
| 71 |  | Téo Reynaud | L | H | 2025 |  |
| 75 |  | Roberts Cjunskins | L | H | Laina | Mārupe, Latvia |
| 81 |  | Dominik Volejníček | L | LH | 2025 | Gisikon, Sveitsi |
| 82 |  | Arnaud Montandon | R | H | 2028 | Bern, Sveitsi |
| 84 |  | Eliot Bernazzi | L | H | 2025 |  |
| 93 |  | Léonardo Fuhrer | R | KH / OLH | 2027 | Bern, Sveitsi |
Joukkue kaudella 2024–2025 > Valmennus & Joukkueenjohto

Päävalmentaja: Dany Gélinas
Apuvalmentaja & Apulaistoimitusjohtaja: Axel Canaguier
Apuvalmentaja: Éric Castonguay
Fysiikkavalmentaja: Michaël Amos
Huoltopäällikkö: Örjan Haug
Puheenjohtaja: Alain Bonnet
Toimitusjohtaja: Chris McSorley
Pelaajakehityksenjohtaja: Emmanuel Tacchini
Lähde: EliteProspects
Steelen muistio

Steelen muistio (engl. Steele dossier), myös Steelen raportti on Yhdysvaltain presidentinvaalien aikaan kesäkuusta joulukuuhun 2016 kirjoitettu dokumentti, jossa analysoitiin republikaanien ehdokkaan Donald Trumpin yhteyksiä Venäjään.
Raportin kirjoitti entinen MI6:n työntekijä Christopher Steele Fusion GPS -yhtiön nimissä.
Steele on toiminut Britannian ulkomaantiedustelun agenttina Moskovassa. Hän sanoo käyttäneensä venäläisiä lähteitään.
Raportin kokoamisen lähtökohta tuli konservatiiviselta Washington Free Beacon -uutissivustolta, joka palkkasi syksyllä 2015 Fusion GPS:n hakemaan taustatietoa republikaanien mahdollisista presidenttiehdokkaista. Washington Free Beaconia tukeva miljardööri Paul Singer tuki aluksi senaattori Marco Rubion kampanjaa. Uutissivusto lopetti projektin toukokuussa 2016 kun Trump varmistui presidenttiehdokkaaksi. Huhtikuussa 2016 Hillary Clintonin kampanja jatkoi projektin rahoittamista.
Raportti kiersi eri piireissä journalistien, tiedustelupalvelujen ja poliitikkojen kesken kuukausia.
Senaattori Harry Reidin edustaja twiittasi että Reid oli nähnyt dokumentin ja kirjoittanut FBI:n johtajalle James Comeylle Trumpin yhteyksistä Venäjään.
CNN:n mukaan republikaanien edustaja John McCain antoi raportin Comeylle joulukuussa 2016.
Muistion perusteella FBI haki FISA-tuomiostuimelta (Foreign Intelligence Surveillance Act) luvan salakuunnella Trumpin kampanjassa toiminutta Carter Pagea yli kahdeksan kuukautta.
Raportista annettiin kaksisivuinen yhteenveto presidentti Obamalle ja Trumpille.
Dokumenttiin viittasi ilmeisesti ensimmäisenä Mother Jones -lehti lokakuun lopussa 2016.
Uutissivusto BuzzFeed julkaisi keskeneräisen 35-sivuisen raportin 10. tammikuuta 2017.
BuzzFeedin sivusto sanoo nykyisin että raportin väitteet ovat vahvistamattomia ja sisältävät virheitä.
Raportin keskeinen yhteenveto on "Venäjän hallinto on tukenut ja avustanut Trumpia ainakin viisi vuotta. Putinin hyväksymä tavoite on aiheuttaa jakaantumista läntisessä liittomassa."
Trump reagoi raporttiin julistamalle väitteet valeuutisiksi ja poliittiseksi noitavainoksi.
Steelen muistion tiettyjen väitteiden uskottavuus on romahtanut viimeistään marraskuussa 2021, kun FBI pidätti Steelen pääasiallisena lähteenä olleen analyytikko Igor Danchenkon. Häntä syytetään viiteen kertaan väärän todistuksen antamisesta FBI:lle, josta jokaisesta voi seurata viisi vuotta vankeutta. Syyttäjien mukaan Danchenko sepitti puhelinkeskustelun, jonka väitettiin muodostavan salaliiton Trumpin kampanjan ja Venäjän välillä.
Raportin väitteitä

Raportissa väitettiin Trumpin lakimiehen Michael Cohenin tavanneen Venäjän viranomaisia Prahassa kesällä 2016 ja sopineensa salaliitosta, jolla Trump voittaisi vaalit. Cohen on kieltänyt vierailleensa Prahassa sekä todistuksessaan kongressin komiteoille 2017, sekä valaehtoisessa todistuksessaan Yhdysvaltain kongressille vuonna 2019.
Pissgate

Yksi raportin kiistanalaisimpia kohtia ovat väitteet Trumpin pervoilusta Venäjällä, erityisesti ns. pissgate.
BuzzFeedin julkaiseman raportin sivulla 2 väitetään että Venäjän viranomaiset ovat hyödyntäneet Trumpin perversioita ja saaneet näin kiristykseen sopivaa materiaalia.
Raportin mukaan Trump vuokrasi presidentiaalisen sviitin Moskovan Ritz Carlton Hotellista, jossa hän tiesi Barack ja Michelle Obaman yöpyneen valtiovierailulla, ja palkanneen joukon prostituoituja harrastamaan "kultaisia suihkuja" sviitin sängyssä hänen katsellessaan.
Raportti listaa lähteekseen läsnäolijan ja hotellin henkilökunnan jäsenen, jonka mukaan tätä tapahtui vuonna 2013. Raportin mukaan Venäjän FSB seurasi hotellihuonetta kameroilla ja mikrofoneilla.
Trump on kiistänyt voimakkaasti väitteet ja nimittänyt niiden levittäjiä valemedioiksi.
Väite tällaisen nauhan olemassa olosta on lähtöisin Igor Danchenkolta.
4chanin osuus

Nimetön 4chanin käyttäjä on kirjoittanut että hän on syöttänyt erilaista keksittyä tietoa raportin tekijöille. Tiedot on väitteen mukaan annettu aluksi republikaanien poliittiselle konsultille ja strategistille Rick Wilsonille, josta ne ovat päätyneet raporttiin.
Kyseinen 4chanin keskustelu käyttiin 1. marraskuuta 2016, päivä sen jälkeen kun Mother Jones -lehti oli viitannut raporttiin, mutta ennen sen julkaisua BuzzFeedissä. Keskustelussa viitattiin "seksinauha orgia juttuun", "uskooko joku muka sen?".
4chan on trollannut Rick Wilsonia siitä lähtien kun hän sanoi MSNBC:n ohjelmassa Trumpia tukevan alt-rightin olevan "lapsettomia yksinäisiä miehiä, jotka masturboivat animelle".
Jälkikäteisarviointi

Myöhemmin Steele on arvioinut muistionsa pitävän ”70–90-prosenttisesti paikkansa”.
Brittiläinen toimittaja Luke Harding on puolustanut Steeleä kirjassa Salajuoni – kuinka Venäjä auttoi Trumpin Valkoiseen taloon.
Youpret

Youpret on suomalainen kielipalveluyritys, joka tarjoaa tulkkaus- ja käännöspalveluita. Nimi Youpret tulee englanninkielisestä ilmauksesta Your interpreter (suom. "Sinun tulkkisi"). Yritys on perustettu vuonna 2016 Joensuussa, jossa sijaitsee myös sen toimisto. Youpret välittää toimeksiantoja noin 1 300 tulkille, kääntäjälle ja kielialan asiantuntijalle sekä tarjoaa palveluita laajasti julkisen sektorin ja yritysasiakkaiden tarpeisiin.
Kasvu ja kehitys

Youpret perustettiin vuonna 2016 Ali Girayn, Heikki Vepsäläisen, Teemu Purmosen ja Pekka Nurmelan toimesta vastauksena kasvavaan tarpeeseen etätulkkauspalveluista. Yritys on kasvanut viime vuosina yhdeksi Suomen suurimmista tulkkauspalveluiden tarjoajista.
Marraskuussa 2024 yrityksen kehittämä mobiilisovellus palkittiin KotoTeko-palkinnolla, jonka myönsi Suomen Pakolaisapu tunnustuksena kotoutumista edistävästä innovaatiosta. Youpret listattiin myös marraskuussa 2024 Deloitten Technology Fast 50 -listalle sijalle 19., nopeimmin kasvavien teknologiayritysten joukkoon.
Joulukuussa 2024 Youpretista tuli Pohjoismaiden ensimmäinen kielipalveluyritys, jolle myönnettiin B Corp -vastuullisuussertifikaatti.
Aiheesta muualla

Youpretin kasvusta Karjalaisessa
Youpretin kotoutumisen edistämisestä Karjalaisessa
Youpretin kotoutumisen edistämisestä Yle-uutinen
Youpretin teknologiaosaamisesta Tivi-lehdessä
Ansu Kabia

Ansu Kabia on on brittiläinen näyttelijä. Hän opiskeli London Drama Centerissä ja oli entinen Royal Shakespeare Company Ensemblen jäsen.
Kabia tunnetaan muun muassa TV-sarjan Neiti Scarlet ja Herttua Moseksen roolihahmosta. Hän on näytellyt myös BBC:n draamassa World On Fire, HBO:n sarjassa I May Destroy You ja Netflix-sarjoissa The Irregulars ja The Sandman.
Aiheesta muualla

Ansu Kabia Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Deutsche Synchronkartei
Nikotiinipussi

Valkoisia nikotiinipusseja rasiassa.
Nikotiinipussi tai nikotiininuuska ovat valkoisia, valmiiksi annosteltuja pusseja, jotka sisältävät joko tupakasta peräisin olevaa nikotiinia tai synteettistä nikotiinia, mutta eivät tupakan lehtiä, pölyä tai vartta. Niitä voidaan kuvailla nuuskan tupakattomaksi versioksi.
Nikotiinipusseja on kutsuttu myös valkonuuskaksi.
Historia

Nikotiinipussit tulivat markkinoille vuonna 2009 Ruotsissa. Pussit oli kehittänyt yritys, jonka perusti riippuvuustutkija Karl Fagerström. Fagerström oli aiemmin kuulunut tutkimusryhmään, joka 1970-luvun lopulla kehitti nikotiinipurukumin tupakoitsijoiden vieroittamiseksi tavastaan. Nikotiinipurkan käyttö oli kuitenkin vaivalloista. Saadakseen saman nikotiinimäärän kuin aiemmin, ahkeran tupakoitsijan oli pureskeltava kymmeniä purukumeja päivässä. Sen sijaan pussista nikotiinia imeytyy enemmän. Uusien Zonnic-nimellä myytyjen nikotiinipussien oli alunperin tarkoitus toimia lääkkeenä. Nykyään niitä myydään huoltoasemilla ja kioskeissa samasta syystä kuin tupakkaakin, rentoutuksen takia.
Valmistus

Nikotiinipusseja valmistaa Suomen markkinoille noin kymmenkunta suomalaista yritystä. Niiden tehtaat toimivat muissa Pohjoismaissa tai itä-Euroopassa, lukuunottamatta yhtä, jolla on tehdas Suomessa.
Nikotiinipusseihin käytettävää nikotiinia valmistetaan Euroopassa, Intiassa ja Kiinassa. Ensin kuivatuista tupakkakasvin lehdistä uutetaan 90-prosenttista nikotiinia. Siitä tislataan lähes sataprosenttista nikotiinia kalliissa ja monimutkaisessa prosessissa. Joissakin tuotteissa käytetään synteettistä nikotiinia, jonka odotetaan yleistyvän.
Nikotiinipussien sisältämän valkonuuskan pohja-aineena toimii mikrokiteinen selluloosa, joka vapauttaa vaikuttavat aineet muttei itse imeydy elimistöön. Muut ainekset ovat samoja säilyvyyteen, muotoon ja makuun vaikuttavia lisäaineita, joita käytetään ruokateollisuudessa.
Maut

Pussit on maustettu esimerkiksi mintun, lakritsin, kolan, mansikka-vanilja-karamellin, cappuccinon, viskin tai sitruunan maulla. Käytettäviä makuja on satoja, ja lisää kehitetään koko ajan.
Erilaiset mintun maut ovat suosittuja. Suomessa suositaan lakritsin makua.
Dosentti Outi Salmisen mukaan makuaineena käytetty mentoli on enemmän kuin pelkkä makuaine. Mentoli edistää nikotiinin imeytymistä ja hidastaa nikotiinin hajoamista elimistössä. Se pidentää nikotiinin miellyttävää vaikutusta ja vahvistaa riippuvuutta. Mentolia käytetään nikotiinipusseissa samaan tarkoitukseen kuin mentolisavukkeissa.
Maut > RKP:n vaikutus makuvalikoimaan

Orpon hallituksen hallitusohjelman mukaan jatkossa tultaisiin sallimaan vain "aikuisille tarkoitetut" maut. Hallituksen esityksen mukaan nämä maut olivat mentoli, minttu, tee, inkivääri, rosmariini ja puu. Näitä makuja valmistaa vain yksi yhtiö. Kyseinen yhtiö Habit Factory avasi juuri vuonna 2024 tehtaan Pietarsaaressa, RKP:n sydänalueella. RKP vaikutti valituiksi tulleiden makujen valikoimaan. Eduskunta hyväksyi lakiesityksen, mutta sosiaaliturvaministeri Grahn-Laasosen mukaan hallitus tuo eduskuntaan uuden, korjatun esityksen, jonka mukaan jatkossa sallittuja ovat vain minttu ja mentoli.
Nikotiinimäärä

Nikotiinipusseissa nikotiinin määrä on usein suurempi kuin tupakkanuuskassa. Määrä voi olla jopa 280 milligrammaa nikotiinia grammaa kohti. Suuremman nikotiinimäärän vuoksi nikotiinipussit voivat aiheuttaa riippuvuuden nopeammin kuin nuuska. Yli 20 mg nikotiinia sisältävien pussien myynti on Suomessa kielletty.
Käyttö

Nikotiinipusseja käyttää ainakin satunnaisesti 4,2 % suomalaisista ja päivittäin 1,3 % suomalaisista.
Suomalaisista 15–16-vuotiaista pojista 31 prosenttia ja tytöistä 17 prosenttia on joskus käyttänyt nikotiinipusseja. Päivittäin nikotiinipusseja käyttää 11 prosenttia pojista ja kolme prosenttia tytöistä.
Käyttääkseen nikotiinipussia käyttäjä laittaa annospussin ylähuulen ja ikenien väliin ja jättää sen sinne, jolloin pussissa oleva nikotiini ja maku vapautuvat. Kun pussista on imeytynyt nikotiini käyttäjän elimistöön, voi käytetyn pussin hävittää talousjätteen mukana. Monilla tuotemerkeillä on säilytystila yläkotelossa (”yläboksi”), jossa käytetyt pussit voidaan säilyttää, jos roskakoria ei ole helposti saatavilla. Nikotiinipussit eivät ole purutupakkaa, sillä käyttäjän ei tarvitse sylkeä, koska pussien sisältö pysyy pussien sisällä käytön aikana. Käytön aikana ei tapahdu palamista, kuten esimerkiksi savukkeissa.lähde?
Nikotiinipusseista puhutaan joskus tupakkavieroitustuotteena, mutta nikotiinipusseja voivat ryhtyä käyttämään nekin, jotka eivät ole aiemmin tupakoineet.
Tampereen yliopiston suun terveydenhuollon professori, kliinisen parodontologian dosentti ja ylihammaslääkäri Anna Maria Heikkisen mukaan nikotiinipussit eivät sovi nikotiinikorvaushoitoon. Nikotiinikorvaustuotteen käyttö on väliaikaista. Siinä käytetään laimeampia tuotteita asteittain ja tavoitteena on lopettaa riippuvuus. Nikotiinipusseissa on kyseessä toisenlainen käyttö. Nikotiinipussit ovat riippuvuutta aiheuttava päihde.
Käyttö > Käytön haitat

Nikotiiniriippuvuus voi syntyä muutamassa viikossa.
Nikotiini nostaa sydämen sykettä ja verenpainetta, altistaa rytmihäiriöille ja voi lisätä tyypin 2 diabeteksen riskiä. Nuorilla nikotiini heikentää oppimista ja keskittymiskykyä.
Suuri määrä nikotiinia (60 mg) voi aiheuttaa hengenvaaran.
Nikotiini kasvattaa sydäninfarktin riskiä. Se myös kuormittaa sydän- ja verenkiertoelimistöä.
Limakalvovauriot. Jos pussin laittaa aina samaan paikkaan, limakalvo alkaa paksuuntua. Se voi aiheuttaa myös ikenen vetäytymistä.
Limakalvolle voi kehittyä suusyövän esiasteita ja lopulta suusyöpä.
Markkinointi

Nikotiinipusseja markkinoidaan suomeksi lähes 90:n brändinimen alla.
Nikotiinipusseja markkinoidaan erityisesti naisille, sillä perinteinen ruskea nuuska on heistä vastenmielistä. Naisille suunnatut purkit näyttävät kosmetiikka­pakkauksilta.
Valviran asiantuntijan mukaan nikotiinipussikauppiaat pyrkivät vetoamaan myös alaikäisiin ostajiin pakkausten muotoilulla ja tuotesuunnittelun keinoilla.
Valviran mukaan nikotiinipussit vastaavat käyttötarkoitukseltaan tupakkatuotteita, joten niiden markkinointi eli myynnin edistäminen on kielletty. Niitä kuitenkin mainostetaan yleisesti esimerkiksi pelistriimaajien ja somevaikuttajien videoilla. Nikotiinimyyjät yrittävät kiertää mainoskieltoa tekemällä vaikuttajien kanssa mainosten sijaan ”kaupallisia yhteistöitä”. Valviralla ei ole resursseja kaiken mainonnan valvomiseen.
Lainsäädäntö

Nikotiinipusseja säännellään eri tavalla eri puolilla maailmaa. Joissakin maissa, kuten Norjassa ja Kanadassa, niiden myynti sekatavarakaupoissa on kielletty, koska ne luokitellaan uudeksi vaihtoehtoiseksi tupakkatuotteeksi. Muissa maissa niitä myydään vapaasti, koska niitä ei tupakan puutteen vuoksi luokitella tupakkatuotteeksi. Oletetaan, että nikotiinipussit luokitellaan tupakkatuotteiksi Yhdysvalloissa, koska ne sisältävät tupakasta saatua nikotiinia.
Vaikka nikotiinipusseja ei säädellä tarkasti Euroopan unionissa, niihin pätevät kuitenkin jo Euroopan unionin laajuisesti CLP-asetuksen (EC) 1272/2008 pohjalta annettu lainsäädäntö.
Lainsäädäntö > Suomessa

Suomi kirjasi lakiin ensimmäisenä maana maailmassa vuonna 2010, että päämääränä on lopettaa tupakkatuotteiden käyttö kokonaan. Myöhemmin lakiin lisättiin, että tavoite koskee myös riippuvuutta aiheuttavia nikotiinituotteita.
Aiemmin nikotiinipussit luokiteltiin Suomessa itsehoito- tai reseptilääkkeiksi, eikä niitä saanut myydä ilman lääkelupaa ja niitä maahantuodessa oli oltava asiaankuuluva tuontilupa, esimerkiksi lääkärin määräämä resepti. Alle neljän milligramman nikotiinipussit olivat kuitenkin sallittuja, ja niitä on pitkään myyty ruokakaupoissa ja kioskeilla. Vuonna 2023 Lääkealan turvallisuus- ja kehittämiskeskus Fimea kumosi yli neljä mg nikotiinia sisältävien nikotiinipussien luokittelun lääkkeeksi. Fimean mukaan tuotteita käytettiin pääasiassa perinteistä tupakkanuuskaa vastaavalla tavalla päihteenä. Kumoamisen jälkeen täysi-ikäinen suomalainen saattoi vapaasti myydä, tilata tai maahantuoda nikotiinipusseja. Saataville tuli vahvoja 50 mg nikotiinipusseja. Nikotiinipussien maahantuonti lähti kasvuun. Tukes kielsi yli 20 mg nikotiinia sisältävien nikotiinipussien myymisen ja markkinoille saattamisen kesäkuussa 2023. Tukesin päätös ei ulotu maahantuontiin, vaan yksityishenkilöt voivat edelleen tuoda ulkomailta omaan käyttöönsä yli 20 milligramman pusseja.
Huhtikuussa 2023 nikotiinipussit saapuivat Suomen vähittäiskauppoihin. Nyt nikotiinipusseja myydään laajalti kaikissa kaupoissa ja niihin kaavaillaan erillistä tupakka- ja arvoveroa.lähde?
Sanna Marinin toimitusministeristön aikaan sosiaali- ja terveysministeriö, Tukes, Valvira sekä Terveyden ja hyvinvoinnin laitos tiedottivat, että Suomi pyrkii lopettamaan nikotiinipussien käytön kokonaan ja tarvittavaa lakimuutosta varten käynnistettiin lausuntokierros. Orpon hallituksen myötä kieltolinja vaihtui sallimiseen ja lausuntokierros lopetettiin.
Tukesin kesäkuussa 2023 antama määräys sai 21. syyskuuta 2023 vahvistuksen valtioneuvostolta, ja päätös astui voimaan 28. syyskuuta 2023.
Vuonnan 2023 lakiin tupakkaverosta lisättiin verotettavien tupakkatuotteiden luetteloon savuton nikotiinituote. Lakimuutos tuli voimaan 1. tammikuuta 2024.
Hallitus esitti 18.4.2024 eduskunnalle tupakkalain muuttamista. Ehdotuksen mukaan nikotiinipussit otetaan tupakkalain soveltamisalan piiriin ja niiden myynti säädetään luvanvaraiseksi. Näin pyritään ehkäisemään nuorisokäyttöä, harmaatuontia ja laitonta kauppaa sekä torjumaan järjestäytynyttä rikollisuutta. Tuotteille säädetään naapurimaissa käytössä olevat nikotiinirajat ja niissä sallitaan vain aikuisille tarkoitetut maut. Ehdotus vaatii myös vähittäismyyntipakkauksiin terveysvaroitukset ja pakkausten ulkoasun yhdenmukaistamisen.  Eduskunta hyväksyi esityksen.
Nikotiinipussi ja pussin sisältö.
Bellinzona Rockets

| Bellinzona Rockets |
| --- | --- |
Perustettu:  1985
Entiset nimet:  HC Chiasso   1994 – 2013   HC Chiasso/Biasca   2013 – 2016   HCB Ticino Rockets   2016 – 2023
Kaupunki:   Bellinzona
Kotiareena:  Centro Sportivo
– kapasiteetti:  2 180
Sarjataso:  Swiss League
Värit:                
Toimitusjohtaja:   Rolando Marzano
Puheenjohtaja:   Giovanni Tonelli
Päävalmentaja:   Nicola Pini
Infobox OKVirheellinen NIMI-arvo: 
Bellinzona Rockets on sveitsiläinen jääkiekkoseura. Se pelaa Sveitsin toiseksi korkeimmalla sarjatasolla Swiss Leaguessa. Joukkue on pelannut useita kausia maan alemmissa sarjoissa, ja se nousi kaudeksi 2016-2017 maan toiseksi korkeimmalle sarjatasolle.